钦定古今图书集成/明伦汇编/闺媛典/第139卷 > 孙氏
## 钦定古今图书集成/明伦汇编/闺媛典/第139卷 > 孙氏

按《天台县志》：孙氏不知何人妻，夫亡，邻家欲娶之，百
计不从。里有老人，年八十馀，言颇为人所信，邻家令
往劝妇，妇留飰言曰：“家贫无以为款，养母鸡二年矣，
请烹之。”老人曰：“老人已持斋数十年，安用此？”妇曰：“固
知持斋，今日易之何如？”老人不可，妇曰：“翁持斋尚不
欲易，乃欲易人之节乎？”老人大惭而去。邑令闻之，亟
加称赏，存恤其家。